1. Koolis on ikka jõle huvitavalt kontrastne olukord - inglise keelsed tunnid on siiani enamuses suht igavad.. Ühe õpetajaga (õpin veebidisaini!) saan suht hästi läbi, sest ta sai teada, et ma kavatsen enda nn kursusetööna teha siis fotograafiaga seoses oleva veebilehekese. Üks õpetaja õpetab meile Jaapani majandust põhinedes sellisele teemale nagu kosmose reisid (Patrick Collins on nimi ning ta on sellel alal üks maailma juhtivamaid isiksusi; tegeleb ka päikeseplaneeride  arendamisega, et neid kosmosesse saata ja siis sealt elektrit maa peale suunata). Ülejäänud on suht.. nii nagu nad on. Ja siis on jaapani keele tunnid. Ühes tunnis me siis vaatame jaapani uudiseid ja räägime nendest. Ja siis ÕNNEKS pean ma paari nädala pärast tegema üksinda 10 minutilise jaapani keelse ettekande enda valitud teemal (probleemid maailmas on üldine). Arvestades seda, et meil on kaks inimest klassis, kelle tase on teistest peajagu üle, siis see saab olema "eriti lõbus". Ma ei kujuta ette, kuidas ma seda  tegema hakkan.. Ma pean vist seda võimalikult ruttu tegema hakkama.. kõik sõnasõnaliselt üles kirjutama ja pähe õppima. Siis äkki läheb õnneks. Me peaksime kasutama allikatena 2-3 artiklit sellel teemal (nt globaalne soojenemine või linnugripp või muu lahe teaduslik tekst). Mis viib mind järgmise tunnini… Milleks on siis Lugemine. Hetkel me loeme artiklit teemal eh.. Jaapani parteid ja nende võimuvõitlus pärast Fukushimas juhtunut (vist, ega ma väga täpselt ei olegi veel aru saanud). Mul läheb ühe lehekülje  tõlkimiseks mingi 3 tundi. Ja ma peaksin ettekande tegema 2-3 artikli põhjal. Võite ise arvata, kui kaua see asi mul siis aega võtab. Mul on paar jaapanlasest tuttavat seda Lugemise tunnis kasutatavat artiklit näinud ja nad kõik ütlevad, et see on suht raske. AGA muidugi võtab eriti see Lugemise õpetaja artikleid arvestades nende kahe kõige tugevama taset. Mul on alati pärast tundi eriline depressioon. Aga äkki ma ikkagi õpin ka midagi..? Mis siis, et mitte midagi aru ei saa. Ja siis reedeti on mul eelmise,  3.nda taseme, tund. Grammatika. Mis on jällegi nii madal, et mul on enamus ajast lihtsalt tohutult igav tunnis. Aga noh jah. Vähemalt on 9 tundi valitud, nii nagu kästi.